《殇子八十生日至瘗所》
明代·孟洋

吾儿死别经春久，生日今来哭汝坟。秀骨清眉泉路隔，娇啼涩语梦时闻。

烟林叶暗莺初鷇，草径花稀蝶自群。魂气可能游我侧，须惊愁鬓雪纷纷。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。